CELEX: 62020TN0164
Language: et
Date: 2020-03-19 00:00:00
Title: Kohtuasi T-164/20: 19. märtsil 2020 esitatud hagi – BG versus parlament

15.6.2020   
            
            
               ET
            
            
               Euroopa Liidu Teataja
            
            
               C 201/33
            
         
      19. märtsil 2020 esitatud hagi – BG versus parlament
      (Kohtuasi T-164/20)
      (2020/C 201/45)
      Kohtumenetluse keel: inglise
      
         Pooled
      
      
         Hageja: BG (esindajad: advokaadid A. Tymen, L. Levi ja A. Champetier)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada kostja 20. mai 2019. aasta otsus, millega hageja 2017. aasta juuli abitaotlus tagasi lükati;
               
            
                  —
               
               
                  tühistada vajalikus ulatuses kostja 10. detsembri 2019. aasta otsus, millega hageja 20. augusti 2019. aasta otsus rahuldamata jäeti;
               
            
                  —
               
               
                  mõista kostja süül hagejale tekitatud mittevaralise kahju eest välja hüvitis, mis on hinnanguliselt 50 000 eurot;
               
            
                  —
               
               
                  hüvitada hageja kohtukulud.
               
            
         Väited ja peamised argumendid
      
      Hagi põhjenduseks esitab hageja neli väidet.
      
               
                  1.
               
               
                  Esimese väite kohaselt on rikutud põhiõigust olla ära kuulatud (harta artikli 41 lõike 2 punkt a).
               
            
               
                  2.
               
               
                  Teise väite kohaselt on rikutud hageja põhiõigust sellele, et tema küsimusi käsitletaks erapooletult ja õiglaselt (harta artikli 41 lõige 1), ning rikutud on personalieeskirjade artiklit 24 ja hoolitsemiskohustust.
               
            
               
                  3.
               
               
                  Kolmanda väite kohaselt on rikutud põhiõigust põhistatud otsusele (harta artikli 41 lõike 2 punkt c ja personalieeskirjade artikkel 25).
               
            
               
                  4.
               
               
                  Neljanda väite kohaselt on tehtud hindamisviga ja rikutud personalieeskirjade artikleid 12a ja 24.
                  Seoses kahju hüvitamise nõudega viitab hageja kostja toimepandud rikkumisele, tekitatud kahjule ning rikkumise ja kahju vahelisele seosele.